Z A P I S N I K

18. sjednice Vijeća Mjesnog odbora Dugave,
održane 26. listopada 2022.



Sjednica se održava 19. rujna u sjedištu Gradske četvrti Novi Zagreb - istok, Zagreb, Ulica svetog Mateja 93 s početkom u 18,00  sati.

Nazočni članovi vijeća:  Borovac Darko, Grobelšek Ivan, Maurović Tomislav, Petrinović Kruno, Pigac Oskar, Ptiček Berislav, Rosandić-Vujnović Alena, Snežana Stojaković.


Nenazočni članovi vijeća: 	Josipović Josip

Ostali nazočni: 	Petra Crnko, stručna referentica
			
	


Predsjednik Berislav Ptiček konstatira da je nazočno 7 od ukupno 8 članova Vijeća, što znači da Vijeće može pravovaljano odlučivati, te otvara sjednicu usvajanjem zapisnika 17. radne sjednice MO Dugave. (7 "za"). 






	Nakon toga na prijedlog predsjednika Vijeće bez rasprave, jednoglasno, utvrđuje

DNEVNI RED

1.	Izvješće Mandatnog povjerenstva 
2.	Zaključak o prihvaćanju izvješća Mandatnog povjerenstva 
3.	Polaganje prisege članice vijeća – polaganje prisege Alena Rosandić-Vujnović
4.	Odvoz otpadnog papira i plastike/metala – zaključak, donosi se
5. 	Zeleni otoci – na zahtjev građana (zvona za staklo, papir, plastika) lokacije u naselju – zaključak donosi se
6.	Koševi za sitni otpad i pseći izmet u naselju, zahtjev građana – zaključak, donosi se
7.	Odlagalište otpada Jakuševec / Prudinec, što se događa s onečišćenim biootpadom 
koji je predmet velikog broja upita građana zbog povećanog smrada – zaključak, donosi se
8. 	Orezivanje stabala u Gomboševoj ulici 2-8, na zahtjev predstavnika suvlasnika – zaključak, donosi se 
9.	Korištenje prostora – zahtjevi – zaključak, donosi se
10.	Prijedlozi za uvrštenje u Program građenja komunalne infrastruktue na području Grada Zagreba u 2023. godini - zaključak, donosi se
11.	Prijedlozi za uvrštenje u Program održavanja javnih prometnih površina, građevina i uređaja javne namjene, javne rasvjete, te izvanrednog održavanja nerazvrstanih cest na području Grada Zagreba u 2023. godini - zaključak, donosi se
12. 	Pitanja, prijedlozi i obavijesti	
-Sanacija pješačkih staza od kocki u naselju – dodatan prijedlog građana
- Inicijativa za iscrtavanje biciklističkih staza NZ – istok na prijedlog VMO Utrina - rasprava
	- Prijedlog Prioriteta za PKA 2023. – izvještaj nakon očevida sa Podružnicom Zrinjevac i najava očevida Podružnica – Zagrebačke ceste
	- Kvartovske šetnje – najava i prijedlozi 
- Prostori MO Dugave – nova preraspodjela, zaključak VGČ NZ – istok - rasprava


























   	Ad 1. Izvješće Mandatnog povjerenstva

Predsjednik Mandatnog povjerenstva Oskar Pigac pročitao je izvešće kojim je potvrdio pravovaljanost prestanka mandata vijećnici Tanji Kurilić i početka mandata Aleni Rosandić-Vujnović na njezin zahtjev. 

         Na temelju  članka 7.  stavka 1. točke 1. Poslovnika o radu Vijeća Mjesnog odbora Dugave od 28. lipnja 2018.., Mandatno povjerenstvo Mjesnog odbora Dugave, na 18. sjednici Vijeća, 26. listopada 2022., utvrđuje i podnosi

I Z V J E Š Ć E
Mandatnog povjerenstva


I.

A) Mandatno povjerenstvo utvrđuje da je ALENA ROSANDIĆ-VUJNOVIĆ, iz Zagreba, Hribarov prilaz 6, izabrana s kandidacijske liste  MOŽEMO! – POLITIČKA PLATFORMA,  ZAGREB JE NAŠ!, NOVA LJEVICA – NL, ZELENA ALTERNATIVA – ODRŽIVI RAZVOJ HRVATSKE – Zelena alternativa – OraH – ZA GRAD, s danom 20. rujna 2022. godine aktivirala mandat u Vijeću Mjesnog odbora Dugave, te s danom 28. rujna 2022. započinje obnašati dužnost članice Vijeća Mjesnog odbora Dugave.

B) Mandatno povjerenstvo utvrđuje da TANJA KURILIĆ, iz Zagreba, Ulica sv. Mateja 64, izabrana s kandidacijske liste MOŽEMO! – POLITIČKA PLATFORMA,  ZAGREB JE NAŠ!, NOVA LJEVICA – NL, ZELENA ALTERNATIVA – ODRŽIVI RAZVOJ HRVATSKE – Zelena alternativa – OraH – ZA GRAD,  s danom 28. rujna 2022. godine prestaje s obnašanjem dužnosti zamjenice članice Vijeća Mjesnog odbora Dugave.

II.

	Mandatno povjerenstvo predlaže Vijeću da donese Zaključak o prihvaćanju Mandatnog povjerenstva da s danom 28. rujna 2022. Alena Rosandić-Vujnović, počinje s obnašanjem dužnosti članice Vijeća Mjesnog odbora Dugave, a Tanja Kurilić s danom 28. rujna 2022. prestaje s obnašanjem dužnosti zamjenice članice Vijeća Mjesnog odbora Dugave.

PREDSJEDNIK MANDATNOG  POVJERENSTVA
Oskar Pigac












Ad 2. Zaključak o prihvaćanju izvješća Mandatnog povjerenstva

Predmetno izvješće vijećnici su jednoglasno usvojili (7 "za").


Z A K LJ U Č A K
o prihvaćanju izvješća Mandatnog povjerenstva 



1. Prima se na znanje izvješće Mandatnog povjerenstva o aktiviranju mandata članice Vijeća Mjesnog odbora Alene Rosandić-Vujnović i prestanku mandata zamjenice članice Vijeća Tanji Kurilić.

2. Dana 28. rujna 2022. prestaje mandat zamjenici članice Vijeća Mjesnog odbora Dugave TANJI KURILIĆ.

3. Dana 28. rujna 2022. ALENA ROSANDIĆ-VUJNOVIĆ započinje s obnašanjem dužnosti  članice Vijeća.


4. Ovaj će zaključak biti objavljen na oglasnoj ploči u sjedištu Mjesnog odbora Dugave.



	Ad 3. Polaganje prisege članice vijeća – polaganje prisege Alena Rosandić-Vujnović 
Vijećnica Alena Rosandić-Vujnović pročitala je i položila prisegu, čime od iduće točke dnevnog reda postaje punopravna članica VMO Dugave.
















 
	Ad 4. Odvoz otpadnog papira i plastike/metala – zaključak, donosi se

	Predsjednik Vijeća upoznao je vijećnike s brojnim zahtjevima građana za učestaliji odvoz otpadnog papira, te plastike/metala iz spremnika na području VMO Dugave. U raspravi je istaknuto da se nakon primjene nove odluke o naplati komunalnog otpada od 1. listopada 2022. znatno povećao broj građana koji odvajaju plastiku, metal, te papir i karton iz komunalnog miješanog otpada, pa je većina spremnika pretrpana, čime se pojavila potreba za njegov češći odvoz. Vijećnica Alena Rosandić-Vujnović argumentirala je potrebu za tim kao kompenzacijsku mjeru zbog života u blizini odlagališta otpada. Nakon rasprave VMO Dugave donosi zaključak o potrebi odvoza otpadnog papira, te plastike/metala iz spremnika na području naselja najmanje jedanput tjedno  (8 "za").

ZAKLJUČAK
			o učestalosti odvoz otpadnog papira i plastike/metala


	1. Vijeće MO Dugave zahtijeva odvoz otpadnog papira i plastike/metala iz spremnika na području naselja najmanje jedanput tjedno.  
	2. Ovaj Zaključak dostavlja se vijeću Gradske četvrti Novi Zagreb - istok, te podružnici Čistoća Zagrebačkog holdinga .


Ad 5. Zeleni otoci – na zahtjev građana (zvona za staklo, papir, plastika) lokacije u naselju

	Predsjednik Vijeća upoznao je članove Vijeća sa zahtjevom građana o postavljanju novih zelenih otoka u naselju i otvorio raspravu. U raspravi je istaknuto da su spremnici, tzv. zvona za papir i plastiku, te staklo na postojećim lokacijama dovoljni za potrebe građana, jer za razliku od spremnika, tzv. kanti u blizini stambenih zgrada, nikada nisu puni, a najčešće su poluprazni, jer stanovnici gotovo sav reciklažni otpad odlažu u spremnike na lokacijama u blizini svoje adrese stanovanja. Osim toga, tzv. zvona su mnogima neadekvatna zbog visine i širine otvora, pa se reciklažni otpad često odlaže kraj njih što pridonosi stvaranju problema s onečišćenjem javnih i zelenih površina u naselju. Nakon rasprave vijećnici su predmetni zahtjev jednoglasno odbili (8 "za").

ZAKLJUČAK
	o postavljanju novih zelenih otoka – na zahtjev građana (zvona za staklo, papir, plastika) na lokacijama u naselju


1. Vijeće MO Dugave odbija predmetni zahtjev. 
2. Ovaj Zaključak dostavlja se vijeću Gradske četvrti Novi Zagreb - istok

Ad 6. Koševi za sitni i pseći otpad u naselju, zahtjev građana

Predsjednik Vijeća upoznao je vijećnike sa zahtjevom građana za postavljanje dodatnih koševa za sitni otpad i pseći izmet uz šetnice i nogostupe na području naselja. U raspravi je istaknuto da se zbog veličine naselja, broja zelenih površina, sportskih i dječjih igrališta na otvorenom, te broja kućnih ljubimaca u naselju ta tema stalno nameće, na što su vijećnici upozoravali i na prethodnim sjednicama u aktualnom mandatu, te zaključkom o prijedlogu pozicija novih koševa za smeće za sitni otpad u naselju na 11. sjednici održanoj u travnju ove godine.. Zbog toga VMO Dugave zahtijeva postavljanje dodatnih 30 koševa zaa sitni otpad i 5 koševa za pseći izmet u naselju Dugave, a lokacije će se odrediti kad od mjerodavnih službi Zagrebačkog holdinga podružnica Čistoća dobijemo potvrdu količine odobrenih koševa za sitni otpad i pseći izmet. Vijeće je predmetni zahtjev prihvatilo (8 "za"). 


	ZAKLJUČAK	
o postavljanju dodatnih koševa za sitni otpad i pseći izmet u naselju, zahtjev građana

1. Vijeće MO Dugave zahtijeva postavljanje dodatnih 30 (trideset) koševa za sitni otpad i 5 (pet) za pseći izmet na području naselja.
2. Ovaj Zaključak dostavlja se Vijeću Gradske četvrti Novi Zagreb - istok, te nadležnoj službi podružnice Čistoće Zagrebačkog holdinga.  



Ad 7. Odlagalište otpada Jakuševec/Prudinec, što se događa s onečišćenim biootpadom koji je predmet velikog broja upita građana zbog povećanog smrada
Zbog učestalog širenja intenzivnog smrada s odlagališta otpada Jakuševec/Prudinec predsjednik Vijeća otvorio je raspravu u kojoj je istaknuto da je problem vjerojatno vezan uz rad Kompostane gdje se razvrstava velika količina onečišćenog biootpada. Pročitan je odgovor Katarine Lemić, iz Ureda voditelja Službe za komercijalne poslove Zrinjevca, podružnice Zagrebačkog holdinga od 15. rujna predsjedniku Vijeća GČ Novi Zagreb - Istok u kojem je opisala hodogram interventne nabave, isporuke i stavljanja u pogon novih strojeva i vjeterorespiratora do kraja kalendarske godine i mišljenje da u procesu uobičajenih aktivnosti nema dodatnog širenja neugodnih mirisa s predmetne lokacije. Vijećnik Oskar Pigac istaknuo je da je kvaliteta zraka na ovom području, posebice u zimskim mjesecima, onečišćena mikročesticama, s čime se složio i vijećnik Tomislav Maurović, što je raspravu odvelo u širinu. Predsjednik Vijeća zamolio je vijećnike da se drže teme, te predložio da se od g. Davora Vića, voditelja podružnice Čistoća Zagrebačkog holdinga zatraži sastanak s temom obrazloženja i hodograma postupanja u rješavanju/saniranju smrada i onečišćenja zraka s predmetne lokacije. Vijeće je zahtjev jednoglasno prihvatilo (8 "za"). 





	ZAKLJUČAK	
	o širenju smrada i onečišćenju zraka s odlagališta otpada Jakuševec/Prudinec

1. Vijeće MO Dugave zahtijeva od odgovorne osobe podružnice Čistoća Zagrebačkog holdinga obrazloženje i hodogram postupanja u rješavanju i saniranju smrada, te onečišćenja zraka s odlagališta otpada Jakuševec/Prudinec.
2. Ovaj Zaključak dostavlja se Vijeću Gradske četvrti Novi Zagreb - istok, te uredu voditelja podružnice Zrinjevac i podružnice Čistoća Zagrebačkog holdinga.  


Ad 8. Orezivanje stabala u Gomboševoj ulici 2-8, na zahtjev predstavnika suvlasnika

Predsjednik Vijeća upoznao je vijećnike sa zahtjevom predstavnika suvlasnika zgrade u Gomboševoj ulici 2-8 za orezivanje stabala na predmetnoj lokaciji. Vijeće je predmetni zahtjev bez rasprave prihvatilo (8 "za"). 


	ZAKLJUČAK	
o orezivanje stabala u Gomboševoj ulici 2-8, na zahtjev predstavnika suvlasnika

1. Vijeće MO Dugave zahtijeva orezivanje stabala oko zagrade u Gomboševoj ulici 2-8.
2. Ovaj Zaključak dostavlja se Vijeću Gradske četvrti Novi Zagreb - istok, te nadležnoj službi podružnice Zrinjevac Zagrebačkog holdinga.  



Ad 9. Korištenje prostora – zahtjevi

Predsjednik Vijeća zamolio je vijećnike da se zbog usklađivanja termina zaprimljenih zahtjeva udruga, političkih stranaka i građana ta točka raspravi na jednoj od idućih sjednica do kraja kalendarske godine, te da se korištenje fiksnih termina odobri za cijelu iduću 2023. godinu kako bi korisnici mogli u dužem vremenskom razdoblju planirati svoje aktivnosti. Vijeće je predmetni zahtjev prihvatilo (8 "za"). 


Ad 10. Prijedlozi za uvrštenje u Program građenja komunalne infrastrukture na području Grada Zagreba u 2023. godini

Predsjednik Vijeća upoznao je vijećnike s prijedlogom da se postavljanje javne česme, tzv. Viktorijinog zdenca u Velikom parku uvrsti u Program građenja komunalne infrastrukture na području Grada Zagreba u 2023., te da se nastavak obnove sportskog kompleksa I. OŠ Dugave od Zrinjevca provede i financira iz PGKI za iduću godinu. Vijeće je prijedlog jednoglasno prihvatilo (8 "za"). 



ZAKLJUČAK

o prijedlogu za uvrštenje u Program građenja komunalne infrastrukture na području Grada Zagreba u 2023. godini

1.Vijeće MO Dugave da se postavljanje javne česme, tzv. Viktorijinog zdenca u Velikom parku uvrsti u Program građenja komunalne infrastrukture na području Grada Zagreba u 2023., te da se nastavak obnove sportskog kompleksa I. OŠ Dugave od Zrinjevca provede i financira iz PGKI za iduću godinu.
2. Ovaj Zaključak dostavlja se Vijeću Gradske četvrti Novi Zagreb - istok.  


Ad 11. Prijedlozi za uvrštenje u Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.

Predsjednik Vijeća upoznao je vijećnike s prijedlogom da se zamjena dotrajalih rasvjetnih tijela u naselju, te pojačanje javne rasvjete na križanju ulica Vatikanska i Svetog Mateja uvrste u Program održavanja javnih prometnih površina, građevina i uređaja javne namjene, javne rasvjete, te izvanrednog održavanja nerazvrstanih cest na području Grada Zagreba u 2023. godini. Vijeće je prijedlog jednoglasno prihvatilo (8 "za"). 


ZAKLJUČAK
o prijedlogu za uvrštenje u Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.

1. Vijeće MO Dugave u Program održavanja javnih prometnih površina, građevina i uređaja javne namjene, javne rasvjete, te izvanrednog održavanja nerazvrstanih cesta na području Grada Zagreba u 2023. godini predlaže akcije zamjene dotrajalih rasvjetnih tijela u naselju, te pojačanje javne rasvjete na križanju ulica Vatikanska i Svetog Mateja..
2. Ovaj Zaključak dostavlja se Vijeću Gradske četvrti Novi Zagreb - istok.  


	Ad 12. Pitanja, prijedlozi i obavijesti	

Predsjednik Vijeća obavijestio je vijećnike o inicijativama za sanaciju pješačkih staza od betonskih kocki u naselju, iscrtavanju biciklističkih staza u gradskoj četvrti Novi Zagreb - Isotk na prijedlog VMO Utrina, budućih kvartovskih šetnji, te izvijestio o najavi očevida predstavnika podružnice Zagrebačke ceste Zagrebačkog holdinga po prijedlozima prioriteta Plana komunalnih akcija (PKA) za iduću godinu. Najveću raspravu izazvao je zaključak VGČ Novi Zagreb - Istok o preraspodjeli prostorija i nadležnosti upravljanja u zgradi lokalne samouprave na adresi Ulica sv. Mateja 93, a koji je suprotan zaključku VMO Dugave s prethodne sjednice. Njime su čak tri prostorije na adresi Svetog Mateja 93 ustupljene ne samo na korištenje, već isključivo upravljanje VMO Hrelić, čemu se VMO Dugave - protivi. Zbog toga je predsjednik Vijeća ovlastio vijećnike Oskara Pigaca i Darka Borovca da sastave pravno utemeljenu pritužbu i zatraže mišljenje nadležnih gradskih ureda i tijela o upravljanju prostorima lokalne samouprave, te pozvao sve ostale koji to žele da im se priključe. 

Dovršeno u 19.45 sati.
Zapisnik izradio:
Kruno Petrinović

KLASA: 024-08/22-003/2075
URBROJ:  251-13-11-9-22-2
Zagreb, 26. listopada 2022.
Predsjednik
Vijeća Mjesnog odbora
Dugave

